"Uue, maaomanikke arvestava jahiseaduse menetlemine on jäänud toppama, ehkki seaduse koostamise algatas keskkonnaministeerium vahetult pärast jahinduse arengukava vastuvõtmist 11.05.2010. Vaatamata sellele, et eelnimetatud protsess on tänaseks kestnud juba üle aasta, ei ole seaduseelnõu jõudnud Vabariigi Valitsuse otsuseni ega Riigikogu menetlusse. Samas on Vabariigi Valitsuse tegevusprogrammis aastateks  2011-2015 märgitud jahiseaduse eelnõu tähtajaks III kvartal 2011," ütleb Eesti Erametsaliidu tegevjuht Ants Varblane.